Odava auto ülalpidamise juures ei maksa unustada võimalust leida vajalik varuosa autolammutustest. Ka siin on selgelt näha, et levinud mudelite detaile on lihtne saada ja need on odavad. Vähelevinud või eksootiliste autode jupid on aga raskesti leitavad ja sageli maksavad ebamõistlikult palju. Kui otsite esituld VW Golfile või Audi 80-le, tasub odavate  varuosahindade tõttu alati kaaluda, kas lammutuskodade läbi helistamine üldse on mõistlik, sest suure tõenäosusega leidub neid detaile lammutuskodades hulgaliselt, kuid isegi uus osa on sama odav. Samas ma ei ole kindel, et keegi soovib näiteks Mazda Xedos-6 tagatuld päris uut soetada ning isegi autolammutustes maksavad selle auto varuosad palju, kui neid üldse leida õnnestub.